
CONSILIUL ȘTIINȚIFIC al USM
EXTRAS

procesul-verbal nr.6
al şedinţei Consiliului Științific al USM 

din 03 iunie 2026
Au fost prezenţi: 14 membri din 15

Obiect de referință:

privind examinarea rezultatelor activității științifice realizate în cadrul subprogramului 
de cercetare 010102 „Identificarea formelor valoroase de resurse vegetale cu 
utilitate multiplă pentru valorificarea în economia circulară”

Consiliul Științific al Universității de Stat din Moldova, a examinat rezultatele activității științifice realizate în cadrul subprogramului de cercetare 010102 „Identificarea formelor valoroase de resurse vegetale cu utilitate multiplă pentru valorificarea în economia circulară”, precum și documentele aferente implementării acestuia, inclusiv rapoartele științifice anuale, rapoartele individuale de activitate ale cercetătorilor, planurile individuale de activitate și alte materiale justificative pentru perioada 2024–2025.

Totodată, au fost analizate constatările și recomandările formulate în Raportul de audit intern privind managementul resurselor umane și realizarea activităților de cercetare.
În urma examinării documentelor prezentate, Consiliul Științific constată că activitățile de cercetare au fost desfășurate în conformitate cu obiectivele, activitățile și indicatorii de performanță stabiliți prin documentația aprobată a subprogramului.

Rezultatele cercetării au fost valorificate prin publicații științifice, participări la manifestări științifice, rezultate de proprietate intelectuală și alte produse ale activității de cercetare, conform rapoartelor prezentate.
Analiza rapoartelor științifice, a rapoartelor individuale de activitate, a planurilor individuale și a altor documente aferente implementării subprogramului nu a evidențiat suprapuneri nejustificate ale activităților de cercetare între membrii echipei de proiect. Totodată, documentele examinate nu confirmă existența unor situații de conflict de interese în procesul de implementare și realizare a activităților de cercetare din cadrul subprogramului.

În baza celor constatate,

Consiliul Științific al Universității de Stat din Moldova hotărăște:

1. Se aprobă rezultatele activității științifice realizate în perioada 2024–2025 în cadrul subprogra​mului de cercetare 010102 „Identificarea formelor valoroase de resurse vegetale cu utilitate multiplă pentru valorificarea în economia circulară”, constatând că aceasta a fost desfășurată în confor​mitate cu obiectivele și indicatorii de performanță prevăzuți în proiect. 

2. Se ia act de concluziile Raportului de audit intern și se constată că, în urma examinării documentelor aferente implementării subprogramului nu au fost identificate suprapuneri nejustificate ale activităților de cercetare desfășurate de membrii echipei de proiect și nu au fost identificate situații care să confirme existența unui conflict de interese în procesul de implementare a subprogramului de cercetare. 

3. Se recomandă conducătorului subprogramului și șefului laboratorului de profil consolidarea mecanismelor interne de monitorizare și evaluare a activității de cercetare, prin: 

· prezentarea și examinarea rapoartelor individuale de activitate ale fiecărui cercetător în cadrul ședințelor laboratorului, cu o periodicitate de cel puțin o dată la șase luni; 

· corelarea planurilor individuale de activitate cu obiectivele și activitățile asumate în cadrul subprogramului; 

· documentarea contribuției fiecărui membru al echipei la realizarea activităților și indicatorilor de performanță ai proiectului. 

Prorector pentru activitate științifică, 

m. cor. al AȘM, dr. hab., prof. cerc.

                                     Laurenția Ungureanu

Secretar al ședinței


                                                   Lilia Spînu

